CELEX: 62010TN0413
Language: et
Date: 2010-09-15 00:00:00
Title: Kohtuasi T-413/10: 15. septembril 2010 esitatud hagi — Socitrel versus komisjon

20.11.2010   
            
            
               ET
            
            
               Euroopa Liidu Teataja
            
            
               C 317/34
            
         15. septembril 2010 esitatud hagi — Socitrel versus komisjon
   (Kohtuasi T-413/10)
   ()
   2010/C 317/62
   Kohtumenetluse keel: portugali
   
      Pooled
   
   
      Hageja: Socitrel — Sociedade Industrial de Trefilaria, SA (São Romão de Coronado, Portugal) (esindajad: advokaadid F. Proença de Carvalho ja T. de Faria)
   
      Kostja: Euroopa Komisjon
   
      Hageja nõuded
   
   
               —
            
            
               tühistada osaliselt komisjoni 30. juuni 2010. aasta otsuse nr K(2010) 4387 (lõplik) ELTL artikli 101 ja EMP lepingu artikli 53 kohaldamise menetluse kohta (juhtum COMP/38.344 — Pingestusteras) artiklid 1 ja 2 hagejat puudutavas osas;
            
         
               —
            
            
               vähendada trahvi;
            
         
               —
            
            
               mõista kohtukulud välja komisjonilt
            
         
      Väited ja peamised argumendid
   
   Käesolevas kohtuasjas vaidlustatud otsus on sama nagu kohtuasjas T-385/10: ArcelorMittal Wire France jt vs. komisjon.
   Hageja esitab järgmised väited:
   
               1.
            
            
               Vaidlustatud otsuses tõsine põhjenduse puudumine, mis toob kaasa ELTL artikli 296 ja õiguspärase ootuse põhimõtte rikkumise trahvi määramise tõttu, kuna viimast tehti hageja kaitseõigusi rikkudes, mis olid seotud talle määratud trahvi arvutamisega;
            
         
               2.
            
            
               Socitreli kaitseõiguste rikkumine, kuna komisjonis toimunud haldusmenetlus kestis ülemäära kaua, kahjustades õigust kohtupidamisele mõistliku aja jooksul, mis on esitatud Euroopa inimõiguste ja põhivabaduste kaitse konventsiooni artikli 6 lõikes 1.
            
         Teise võimalusena:
   
               3.
            
            
               on rikutud ELTL artiklit 101 ja tehtud ilmne hindamisviga, sest komisjon leidis, et ei tegutsenud turul iseseisvalt;
            
         
               4.
            
            
               hageja heidab komisjonile ette ka ilmset viga seoses sellega, et trahvide arvutamisel kohaldatud käibe 10 % ülempiiri kehtestamiseks kasutatud käibe hulka arvestati äriühingute Emesa, Galycas ja ITC kombineeritud käive, kuigi need äriühingud ei kuulunud rikkumise hetkel Previdente kontserni;
            
         
               5.
            
            
               trahvi määramisel on rikutud proportsionaalsuse, diskrimineerimiskeelu ja õiguspärase ootuse põhimõtteid.